钦定古今图书集成/明伦汇编/官常典/第294卷 > 习古迺
## 钦定古今图书集成/明伦汇编/官常典/第294卷 > 习古迺

按《金史》本传，“习古迺”亦书作“实古迺”，尝与银术可俱
往辽国取阿疏，还言辽人可取之状，太祖始决意伐
辽矣。婆卢火取居庸关，萧妃自古北口出奔，太祖使
习古迺追之，不及。后为临潢府军帅，讨平迭剌，其群
臣率众降者，请使就领诸部，太宗赐以空名宣头及
银牌，使以便宜授之。获辽许王莎逻、驸马都尉萧乙
“辛，辽梁王在纥里水雅里自立，不知果在何处，至是
始知之。”于是徙辽降人于泰州。时暑，未可徙，习古迺
请姑处之岭西。及习古迺筑新城于契丹周特城，诏
置。会平州乌虎里部人迪烈划沙率部族降，朝廷以
挞仆野为本部节度使，乌虎为都监。习古迺封还挞
仆野等，宣诰以便宜，加挞仆野散官，“填空名告身授
之，及录上降附有劳故官八百九十三人。”朝廷从之。
于是迪烈加防御使，为本部节度使。划沙加诸司使，
为节度副使，知迪烈底部事。挞离荅加左金吾卫上
将军，节度副使，知突鞠部事。阿枲加观察使，为本部
节度。其馀迁授有差。以庞葛城之城分赐乌虎里、迪
烈底二部及契丹人，“其未垦者听任力占射。”久之，领
咸州烟火事。天辅六年，完颜慎思所部及其馀未置
猛安谋克户口，命习古迺通阅，具籍以上。天会十年，
改南京路军帅司为东南路都统司，习古迺为都统，
移治东京，镇高丽。